Michelle nagyon kedves és segítőkész volt, ellátott minket hasznos tippekkel és a lakásban is vendégszeretet érződött (például friss gyümölcsök az asztalon, kávé és kekszek a reggelihez). A lakás nagyon tiszta volt, láthatóan odafigyelve és karbantartva. A lakás az épületen belül a földszinten fekszik és villamos is jár az úton, de ezzel együtt nem volt hangos, jó az ablakok hangszigetelése. Ami reggelente ébresztett, az a belső lépcsőházi zajongás volt.
Az estékre elég hűvös lett, a lakás alaphelyzetben nem fűtött, de 2 mobil villanyradiátorral fel lehetett fűteni - ezekre szükség lehet, ha valaki fázósabb.
A lakás fekvése biztonságos kerületben van, de picit messze van az ódon Belvárostól (kb 6-7km). Ide vagy tömegközlekedéssel vagy az általunk is használt UBER taxiszolgáltatással lehet eljutni. 4főnél az UBER olcsóbb és gyorsabb, kb 6-7euro költséggel 10percen belül megtehető ez a távolság.
Kb 5perc sétával elérhető egy szupermarket, este 8-kor is még nyitva volt.
A Michelle által feltöltött képek megfelelnek a valóságnak.